cyanic-selkie/wikianc huggingface dataset:
Painting the Clouds with Sunshine
Norsk versjon
Einar Rose har skrevet en norsk tekst. Den norske tittelen er «Et streif av solskinn». Carsten Carlsens danseorkester med refrengsang av Sven-Olof Sandberg har spilt inn sangen. Den ble utgitt på 78-platen Odeon A 180 310 D-4316.
August Bebel
Partigrunnleggelse, politisk lederskap
Etter å bodd i Berlin-Schöneberg i mange år, hvor en plakett er satt opp ved Hauptstraße 97, døde han 18. mars 1913 mens han besøkte en kuranstalt i Sveits, og ble begravet i Zürich.
Verker og ettermæle
Blant hans skrifter kan fremheves de to partiprogrammene Unsere Ziele (1871) og Die Frau in der Vergangenheit, Gegenwart und Zukunft (1883, senere under tittel Die Frau und der Socialismus), vidwre Charles Fourier (1888), Die Sonntagsarbeit (1888) og Die Lage der Arbeiter in den Bäckereien (1890). Hans Aus meinem Leben (tre bind, 1909-10) har stor betydning for det tyske sosialdemokratiske partiets historieforståelse.
Boken Die Frau und der Sozialismus var blant de verker som ble rammet av nasjonalsosialistenes bokbrenning i 1933.
Han regnes av Arbeitsgemeinschaft Orte der Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.
DOC (filformat)
DOC (en forkortelse for document)) er en filendelse for tekstbehandlingsdokumenter, hovedsakelig for Microsoft Word-dokumenter. DOC er imidlertid ikke standardisert, og historisk har filendelsen .doc blitt brukt til mange forskjellige filformater, for eksempel dokumentasjon i ren tekst-format, og WordPerfect-dokumenter. Mot slutten av nittitallet ble Microsoft Words binærfil-format de facto standard for DOC-filendelsen.
Microsoft Words DOC-format finnes imidlertid i flere utgaver. Word-versjoner til og med Word 97 brukte et annet format enn Word 97 til 2003. I Word 2007 ble binærformatet erstattet med et nytt XML-basert Office Open XML format, som fikk filendelsen .docx.
Lenge tillot ikke Microsoft konkurrenter tilgang til deres formatspesifikasjoner, noe som gjorde det vanskelig for andre tekstbehandlingsprogrammer å støtte formatet. I dag har imidlertid flere tekstbehandlingsprogrammer støtte for formatet, for eksempel OpenOffice.org, Abiword, Lotus Notes og KWord, siden formatet nå er åpent dokumentert.
NCIS: New Orleans
NCIS: New Orleans er en amerikansk fjernsynsserie som hadde premiere i 2014. Serien omhandler kriminaletterforskere ved New Orleans-kontoret til Naval Criminal Investigative Service, den amerikanske marinens kriminalpoliti.
Serien er en «spin-off» av NCIS som i sin ellevte sesong introduserte NCIS: New Orleans gjennom to pilotepisoder. En av seriens produsenter er Mark Harmon, som spiller rollefiguren Leroy Jethro Gibbs i den originale NCIS.
Handlingsreferat
I begynnelsen av serien arbeider Christopher LaSalle (spilt av Lucas Black) som assisterende sheriff i Jefferson Parish i Louisiana. Men han blir rekruttert til NCIS av Pride, etter orkanen Katrina. Meredith Brody (spilt av Zoe McLellan) blir også overført til New Orleans fra et annet NCIS-feltkontor. Laget får ofte hjelp fra Dr. Loretta Wade, som arbeider med rettsmedisin. Samt Sebastian Lund (spilt av Rob Kerkovich) og Patton Plame (spilt av Daryl Mitchell) en hacker og dataspesialist, som sitter i rullestol.
I løpet av Sesong 2 kommer Sonja Percy (spilt av Shalita Grant) fra Bureau of Alcohol, Tobacco, Firearms and Explosives til dette NCIS-teamet på permanent basis. Mot slutten av Sesong 2 etterforsker NCIS en sak som involverer et terror-angrep i USA og en korrupt Homeland Security-agent. Men denne saken kulminerer i at agent Brody leverer inn sin oppsigelse fra NCIS i begynnelsen av Sesong 3.
Kort tid senere får FBI-agent Tammy Gregorio (spilt av Vanessa Ferlito) oppdrag å undersøke Dwayne Pride og teamet hans. Tammy blir senere rekruttert til NCIS, etter å ha blitt sparket fra FBI etter at en etterforskning mot et narkotika-kartell går galt på hennes vakt. I tillegg gjennomfører Sebastian, etter å ha interessert seg for mer feltarbeid, ytterligere trening og blir med på laget som rettsmedisinsk agent i løpet av Sesong 3.
Mot slutten av Sesong 4 velger Percy å forlate laget, etter å ha akseptert et tilbud fra FBI. Kort tid senere blir Pride skutt, og nesten drept, av den hevngjerrige konen til en leiemorder som Pride hadde drept i Sesong 3. I begynnelsen av Sesong 5 aksepterer Pride en annen jobb. Spesialist Hannah Khoury (spilt av Necar Zadegan) kommer for å erstatte ham ved NCIS-kontoret. Hun var en tidligere etterretningsagent, som ønsker å slå seg mer til ro og få mer kontakt med familien hennes.
Og solen går sin gang
Og solen går sin gang (engelsk The Sun Also Rises) er en roman av den amerikanske forfatteren Ernest Hemingway. Det var den første av hans romaner som ble utgitt, til tross av han skrev romanen The Torrents of Spring først, og den ble raskt en kult-roman og moderne klassiker som er knyttet til begrepet «Den tapte generasjon». Romanen er også spesielt kjent for å reklamert for byen Pamplona i Spania og byens årlige San Fermin-festivalen som er spesielt kjent for sine okseløp der mange unge menn utfordrer skjebnen.
Handling
«Og solen går sin gang» handler om den amerikanske journalisten Jacob Barnes (ofte kalt bare Jake) og den engelske overklassejenten Lady Brett Ashley som møter hverandre i Paris på begynnelsen av 1920-tallet og utvikler et umulig forhold. Begge to tilhører en krets, deriblant mange journalister og kunstnere, som lever et omflakkende liv med mye glede og lite sorg rundt byens mange kafeer. Men under alt dette ligger desperasjon etter første verdenskrig, der mange av dem mistet sin ungdomstid på grunn av krigen. Etter hvert flytter historien seg nedover Frankrikes landskap og inn i Spanias landskap og byen Pamplona der Jake og hans "ufrivillige" venn Robert Cohn befinner seg da Paris begynte å bli for kjedelig. Senere kommer flere bekjente til byen under San Fermin-festivalen, deriblant Brett Ashley.
Tolkning
«Og solen går sin gang» er en av to romaner som Ernest Hemingway skrev om «Den tapte generasjon». Her skildrer han hvordan tiden etter ble, noe som viste seg å være helt annerledes enn det som var spådd før første verdenskrig: Et liv med glede og harmoni der den krigen som de kjempet skulle være den siste krig som avsluttet alle fremtidige kriger til evig tid. Men virkelighet viste at det oppsto en deperasjon der mange levde ekstremt fattig i tillegg til å slitte med sine fysiske og psykiske skader og lideleser. De få heldigste hadde jobb og alkoholen ble en god venn for mange. Dette ble «Den tapte generasjon» sin skjebne.
Romanens betydning
Romanen «Og solen går sin gang» har i ettertiden fått betydning på mange felt. Romanen fornyet bl.a. det engelske språket med «Hemingway-stilen» og skapte en ny interesse for amerikanske litteratur. Siden Mark Twains dager, hadde mange betegnet amerikanske litteratur som uinteressant. «Hemingway-stilen» førte til at en nye inspirasjonskilde for mange etablerte og senere ny forfattere, deriblant for den tyske forfatteren Erich Maria Remarque. I Norge er det forfatteren og journalisten Gunnar Larsen som har vært mest kjent som «den norske Hemingway», men forfatterne Ari Behn, Jo Nesbø og Per Petterson har også latt seg påvirke av denne stilen. Romanen fikk også betydning for å formidle og dokumentere «Den tapte generasjon» skjebne slik at det førte til at mange så på dette med nye øyne. Sammen med Erich Maria Remarques romaner «Tider som fulgte» og «Tre kamerater», er romanen en av de viktigste skildringene av de harde 1920-årene sett fra øyevitner. Den spanske byen Pamplona har dessuten mye å takke Hemingway for, blant annet fordi han gjorde byen og San Fermin-festivalen kjent for mange rundt om i verden. Hvert år kommer det mange til, der mange av dem har lest «Og solen går sin gang», for å utfordre skjebnen eller oppleve festivalens magi.
I Norge
I Norge er ble romanen første gang utgitt i 1929 på Gyldendal Norsk Forlag i Gunnar Larsens oversettelse og var en del av serien Gyldendals moderne romanserie (ofte kjent under navnet Den gule serie) som forfatteren Sigurd Hoel var redaktør for. Norge var det første landet i verden som oversatte Hemingway til et annet språk med oversettelsen av Og solen går sin gang.
TT Circuit Assen
TT Circuit Assen er en nederlandsk racerbane som ligger i Assen. Racerbanen brukes primært for roadracing, men også for biler. Den første banen ble bygd i 1925, og ble benyttet frem til 1955 da en ny rullebane ble bygd. Den ble renovert i 2006.
Geir Jahren
Geir Morgan Jahren (født [1949 i Askim) er en norsk musiker, sanger, munnspillspiller, gitarist og låtskriver. Han er mest kjent som vokalist i det norske rockebandet Høst fra 1974 til oppløsningen i 1978. Etter dette har han spilt med bl.a. Kerrs Pink og Autumn Whispers.
VM i friidrett 2013 – 20 kilometer kappgang kvinner
Øvelsen 20 kilometer kappgang damer ved VM i friidrett 2013 ble avholdt på Luzjniki stadion og i gatene i Moskva den 13. august.
Finale
Konkurransen fant sted kl 07.35.
Hayet Rouini
Hayet Rouini (født 10. august 1981) er en tunisisk judoka.
Hun representerte Tunisia under Sommer-OL 2000 i Sydney, der hun ble utslått i første runde.
Gjelsvik gravplass
Gjelsvik gravplass er en gravlund i Askvoll kommune i Vestland fylke. Den ligger øst for Gjelsvika og nord for fylkesvei 609.
På et høydedrag på et jorde langs veien som fører fra fylkesveien til gravplassen, står en minnebauta over Nikolaus Gjelsvik.
KNM «Oslo» (F300)
KNM «Oslo» (F 300) var en norsk fregatt av Oslo-klassen. Den ble bygget i 1964, og var oppkalt etter Oslo by, og ble døpt av prinsesse Astrid, fru Ferner.
Vågane gravplass
Vågane gravplass er en gravlund i Askvoll kommune i Vestland fylke. Den ligger i enden av en stikkvei nordvest for Førdefjordvegen. Ved inngangen til gravlunden står et lite bygg med klokketårn (takrytter).
KNM «Oslo» (F300)
Skjebne
KNM «Oslo» hadde sin siste seilas den 24. januar 1994. Hun forlot Haakonsvern kl 16.00 og meldte motorhavari kun to timer senere. På dette tidspunktet drev hun sørover, og rundt en halv time etterpå grunnstøtte hun ved Marstein fyr sør for Bergen. Kapteinløytnant Torbjørn Tellefsen omkom. På formiddagen dagen etter ble hun dratt av grunn av taubåten «Lars», men KNM «Oslo» tok inn vann for fort, og det ble ikke tid til å slepe henne til en grunn vik. Klokken 11.27 gikk hun under i Korsfjorden, utenfor Steinneset i Austevoll kommune. Den 24. april ble hun hevet på en lekter, og kom hjem til Haakonsvern. Man bestemte at skadene var for betydelige, og KNM «Oslo» ble kondemnert og hugget opp i løpet av året.
Moderniseringer
KNM «Oslo» og hennes søsterskip undergikk moderniseringer mellom 1987 og 1990. Som følge av dette ble alle skipene utstyrt med to chaffkastere, en ny Spherion TSM-2633 baugmontert sonar, MSI 3100 data- og trusselinformasjonsbehandler og en ny 40 mm/70 Boforskanon, som kom på bekostning av aktermontert 76 mm-kanon.
Johanna Hagström
Johanna Hagström (født 27. mars 1998) er en svensk langrennsløper som representerer Ulricehamns IF.
Hagström vant gull på den klassiske sprinten i Vinter-OL for ungdom 2016 på Lillehammer, samt sølv i langrennscross bak lagvenninnen Moa Lundgren.
Mohamed Khouaja
Mohamed Ashour Khouaja, noen gangar stavet Khwaja (født 1. november 1987) er en libysk sprinter, som spesialiserer seg på 400 meter. Hans fremste medalje til nå er gull på 400 meter ved Afrikamesterskapet i friidrett 2010.
Karriere
Han deltok i sitt første VM da han deltok på 400 meter ved VM i friidrett 2009. Han kom på 7.-plass i sin semifinale, og nådde ikke finalen. Samme år vant han gull ved middelhavslekene 2009 i Pescara, da han løp på 45,77.
I 2010 vant han gull på 400 meter ved Afrikamesterskapet i friidrett 2010 i Nairobi i Kenya. Han hevdet seg også i Verdenscupen i friidrett (IAAF Continental Cup) i Split, der han fikk bronse på 4 x 400 meter sammen Gary Kikaya (DR Kongo), Mark Kiprotich Mutai (Kenya) og Rabah Yousif (Sudan).
Hans personlige rekorder på 200 og 400 meter er også libyske rekorder på disse distansene.
Mesterligaen i fotball for kvinner 2012/13
thumb|Fra kampen i polske [[Racibórz mellom RTP Unią Racibórz og den senere vinner  VfL Wolfsburg i 16-delsfinalen den 27. september 2012.]] UEFA Women's Champions League 2012/2013 i fotball var 12. gang UEFA arrangerte Mesterligaen i fotball for kvinner.
Tyske VfL Wolfsburg vant 1–0 over franske Olympique lyonnais i finalen på Stamford Bridge i London den 23. mai 2013.
Fra Norge deltok Stabæk Fotball Kvinner som vant Toppserien 2011. De vant i 32-delsfinalen mot danske Brøndby IF (kvinner) med 2–0 og 3–3, men tapte neste runde mot franske FCF Juvisy med 0–0 og 1–2.
Gyda Klingenberg
Gyda Hedevig Klingenberg (født 10. juli 1826 i Trondheim, død 30. desember 1906 i Kristiania) var en norsk skuespiller. Hun var ansatt ved Christiania Theater i Christiania.
Familie
Gyda Klingenberg var datter av fogd Johannes Nicolai Hanssøn Klingenberg og Benedicte Sommerfeldt, og søster av ingeniøroffiser Johannes Benedictus Klingenberg og fogd Olaf Hannibal Sommerfeldt Klingenberg. Hun ble 24. desember 1857 gift i Fredrikstad med cand. jur. og kopist i Indredepartementet Valentin Georg Siewers (1822-1901).
Liv og virke
Hun debuterte 23. desember 1849, og vakte stor oppstandelse i rollen som Ingeborg i Dronning Margaretha. Kritikerne hadde forhåpninger om at hun skulle innføre det norske språk på teaterscenen i Norge.
Hun avsluttet karrièren etter noen år, og hadde en fremgangsrik men kort karrière.
Hans von Herwarth
Hans Heinrich Herwarth von Bittenfeld (født 1904, død 1999), også kjent som Johann von Herwarth, var en tysk diplomat.
Kosovo polje (slette)
Kosovo polje, Kosovosletta, «svarttrostsletta», (serbisk: Косово поље / Kosovo polje, albansk: Fusha e Kosovës, tysk: Amselfeld, ungarsk: Rigómező) er en stor polje (karstslette) rundt elva Sitnica i den østlige delen av Kosovo. Den er mest kjent for å være åsted for flere historiske slag.
Hans von Herwarth
Han var stasjonert i Moskva fra 1933–1941, tjenestegjorde senere som offiser på Østfronten og var Tysklands ambassadør til London 1955–1961, deretter statssekretær, så ambassadør til Roma fra 1965–1971 og fra 1971–1977 president for Goethe-Institut. Senere ble han ambassadør til Washington, og var også protokollsjef og statssekretær i utenriksministeriet. Han var fetter av Claus von Stauffenberg, og hadde tilhørt den konservative opposisjonen mot den nasjonalsosialistiske regjeringen.
Kosovo polje (slette)
Kosovo polje er et ca. 84 kilometer langt tektonisk bekken som strekker seg i en nordvest-sørlig retning mellom Mitrovica til Ferizaj (Uroševac). Sletta ligger mellom 500 og 600 meter over havet, innrammet av fjellområder.
Andre byer på sletta er Obilić, Fushë Kosova (serbisk: Косово Поље, Kosovo Polje) og Lipljan.
Sletta er mest kjent for Slaget ved Kosovosletta i 1389 som førte til at Serbia ble en tyrkisk provins.
Arijana Jaha
Arijana Jaha (født 5. januar 1979) er en bosnisk judoka.
Hun representerte Bosnia-Hercegovina under Sommer-OL 2000 i Sydney, der hun ble utslått i første runde.
Andrea Gaukerud Høye
Andrea Gaukerud Høye (født 14. september 1988) er en norsk tidligere friidrettsutøver fra Elverum som representerte Løten Friidrett, FIK Orion og Trondheim Friidrett.
Hun vant ett NM-gull og sju NM-medaljer på stafett i perioden 2008–2012.
Myrskrubb
Myrskrubb (Leccinum niveum) er en sopp i slekten skrubber (sopp). Soppen vokser i myrområder nærme bjørk. Den er vanlig i hele landet. Som de fleste andre sopper i denne slekten kan den bli vurdert som «spiselig» etter tilstrekkelig varmebehandling. Den er likevel ikke oppført på normlisten hos Norges sopp- og nyttevekstforbunds normliste for 2022, utarbeidet for norske soppkontrollører.
Arlo
Arlo Technologies er et selskap fra USA som opprinnelig ble etablert som et merkenavn av selskapet Netgear, men som i 2018 ble skilt ut som et eget selskap og børsnotert på New York Stock Exchange.
Arlo produserer overvåkingskamera for privatmarkedet og for næringsliv. I 2019 kjøpte alarmleverandøren Verisure rettighetene til å selge Arlo i Europa som en integrert del av sin alarmløsning.
Amerikamesterskapet i boccia 2009
Amerikamesterskapet i boccia 2009 (2009 CPISRA Boccia Americas Cup) ble arrangert 23. - 29. oktober 2009, i Montréal i Canada.
Dette er det regionale mesterskapet i boccia for Amerika, dvs Nord-, Mellom- og Sør-Amerika.
BC1
Mauricio Javier Ibarburen slo Chris Halpen 5-2 i finalen, og Eduardo Ventura Flores slo Timothy John Hawker 5-0 i bronsefinalen.
BC2
Pablo Cortez slo Jose Carmona 5-0 i finalen, og Adam Dukovick slo Vitor Rosa Henriques 6-1 i bronsefinalen.
BC3
Paul Gauthier slo Alison Kabush 10-0 i finalen, og Austin Hanson slo Alberto Stalanich 6-3 i bronsefinalen.
BC4
BC4-klassen ble spilt som round robin, og Jarbas Pereira vant 4 av sine 5 kamper.
Hinnebregneordenen
Hinnebregneordenen (Hymenophyllales) er en orden av bregner (Pteridophyta). Ordenen inneholder hinnebregnefamilien (Hymenophyllaceae), samt ofte også den éne slekten Hymenophyllopsis innenfor trebregnefamilien Cyatheaceae. Fylogenetisk er sistnevnte slekt forbundet med hinnebregnefamilien, men slekten klassifiseres sammen med trebregnene.
Familier og slekter
Samt fra trebregnefamilien Cyatheaceae:
Eksterne lenker
Hymenophyllales
Jackelin Díaz
Jackelin Díaz (født 14. mai 1978) er en venezuelansk judoka.
Hun representerte Venezuela under Sommer-OL 2000 i Sydney, der hun ble utslått i første runde.
NM i friidrett 1973
Norgesmesterskapet i friidrett 1973 bestod av flere arrangementer som i 1973 kåret norgesmestere i friidrettsøvelsene.
Hovedmesterskapet ble arrangert på Lerkendal stadion i Trondheim 17.–19. august. Arrangører var SK Freidig og Trondheim & Omegn Friidrettskrets.
Kongepokalvinnere var Leif Roar Falkum og Grete Andersen.
Følgende øvelser ble arrangert utenfor hovedmesterskapet:
Gleicheniales
Gaffelbregner eller Gleicheniales er en orden av bregner (Pteridophyta). Artene er tropiske, og kjennetegnes blant annet av at sporene ikke sitter ved randen av bladene. Flikformasjonen i bladene kan ofte minne om gafler. Artene vokser i Asia og Stillehavet
Mange av artene er gamle, og det finnes fossile funn helt tilbake til både trias, kritt og mesozoikum.
Dudley Senanayake
Dudley Shelton Senanayake (født 19. juni 1911, død 13. april 1973) var en ceylonsk politiker som var statsminister i Ceylon (nå Sri Lanka) tre ganger på 1950-tallet og 1960-tallet.
Jean-Paul Belmondo
Bakgrunn
Jean-Paul Belmondo var sønn av skulptøren Paul Belmondo (1898–1982) og den franske kunstmaleren Madeleine Rainaud-Richard (1901–1997). Faren var en pied-noir av italiensk avstamning, født og oppvokst i Algerie før han så slo seg ned i Paris. Jean-Paul Belmondo hadde således besteforeldre av siciliansk og piemontesisk opphav. Belmondo vokste opp i Paris. Han hadde to søsken, Alain Belmondo, som ble filmprodusent, og Muriel Belmondo, som også ble skuespiller.
Belmondo studerte ved Conservatoire de Paris. Samtidig opptrådte han ved forskjellige provinsteatre før han slo igjennom på Paris-teatrene.
I franske medier ble Belmondo ofte omtalt som «Bébel».
Filmkarriere
Belmondo begynte sin filmkarriere i 1956. Han spilte en rekke biroller fram til sitt store gjennombrudd i 1960 i filmen Til siste åndedrag (à bout de souffle), som ble stående som en fransk filmklassiker. Belmondo ble raskt en av Frankrikes største stjerner, en antihelt som personifiserte den nye bølgens ideal om vill og opprørsk ungdom.
Som ung hadde han drevet med fotball og boksing, noe som førte til en atletisk fysikk og en brukket nese. Han ble kalt «den styggeste mannen i fransk film», men fikk samtidig roller som etablerte ham som en av de fremste forførerne på det franske filmlerretet. Han ble nær venn med Alain Delon, og i likhet med Delon etablerte han sitt eget produksjonsselskap.
Som skuespiller konsentrerte han seg om action- og humorfilmer og utførte selv alle stunt som rollene hans krevde. Med Mannen fra Rio (1965) er karrieren orientert mot en mer kommersiell kino, hovedsakelig komedier og actionfilmer. I filmen Min venn, Pierrot får Jean-Luc Godard Belmondo til å lese «L'histoire de l'art» av Élie Faure mens han bader.
Priser og ordener
Belmondo vant en rekke filmpriser for sine roller. I 1989 ble han tildelt en César-statuett for hovedrollen i Claude Lelouchs spillefilm Itinéraire d'un enfant gâté, men nektet å ta imot hedersbevisningen. I 2011 mottok han en ærespris på Filmfestivalen i Cannes.
Han ble også tildelt flere ordener for sitt kunstneriske virke. I 2019 ble Belmondo utnevnt til storoffiser av Æreslegionen.
Familie
Jean-Paul Belmondo var far til Paul Belmondo, som var Formel 1-kjører i to sesonger.
Mesterligaen i fotball for kvinner 2011/12
thumb|Fra finalekampen. UEFA Women's Champions League 2011/2012 i fotball var 11. gang UEFA arrangerte Mesterligaen i fotball for kvinner.
Franske Olympique lyonnais vant 2–0 mot tyske 1. FFC Frankfurt i finalen på Olympiastadion (München) 17. mai 2012.
Fra Norge deltok Stabæk Fotball Kvinner som vant Toppserien 2010. De tapte allerede i 32-delsfinalen mot svenske LdB FC Malmö med 1–1 og 1–5.
Aerostat
En aerostat er et luftfartøy, for eksempel luftskip eller luftballong, hvis tyngde er lik eller mindre enn tyngden til den fordrevne luften. Et slikt fartøy befinner seg «statisk» svevende i atmosfæren.
Det motsatte er en aerodyn som gjennom å bevege vinger eller propeller gjennom luften skaper «dynamiske» krefter som holder fartøyet oppe i atmosfæren.
Steinar Bø
Steinar Bø (født 1935 i Vik i Sogn) var administrerende direktør i S/L Nord-Norges Salgslag i Harstad i perioden 1981 til 1988 og Fylkeslandbrukssjef i Hordaland fra 1989 til 1994. Før det var han divisjonsdirektør for Landbruksdivisjonen i Rieber & Søn-konsernet i Bergen. Bø er utdannet meieriingeniør fra Norges Landbrukshøgskole (Norges miljø- og biovitenskapelige universitet) i 1963 og tok senere graden Master of Science ved Newcastle University.
Politiske verv
Bø var med å starte Alta Senterparti og var lokallagets første formann. Han var medlem av kommunestyret og formannskapet i Alta i én periode. Han var nestformann i fylkesstyret i Finnmark Senterparti, og var nummer to på listen til stortingsvalget i 1969. Bø har vært formann i Fana hagelag og ordfører i representantskapet i Hageselskapet. For sin innsats for hagesaken er han tildelt Hageselskapets Hederstegn. Bø har vært klubbpresident i både Alta Lionsklubb og Fana Lionsklubb, og har vært medlem av Lions Clubs International i over 50 år.
Forfatterskap
Bø gav ut boken: Takk for maten, kulturhistorie om mat og drikke på N.W. Damm & Sønn AS i 2002, og en kortere paperback-versjon, under navnet Takk for maten talen, på samme forlag i 2005.
Ingrid Christensen
Ingrid Christensen er navnet til flere personer:
Eimhjellen gravplass
Eimhjellen gravplass eller Eimhjellen gravlund eller Eimhjellen kirkegård (Emhjella forekommer også) er en gravlund i Gloppen kommune i Vestland fylke. Den ligger ved Storfjordens (Emhjellevatnets) østre bredd, rett sør for Daleelvas utløp i vannet. Gravlunden ble vigslet som hjelpekirkegård i 1907.
Gravlunden måler 1859 kvadratmeter og har et bårehus. Det er parkeringsplass på sørsiden.
Høllen
Høllen er et tidligere tingsted (bl.a. lensting i 1532) i Søgne i Kristiansand kommune i Agder. Høllen har en sjarmerende, gammel trehusbebyggelse langs «Høllegada», en fin badestrand langs Høllesanden på vestsiden av Søgneelvas utløp og en godt beskyttet havn for mindre båter. Høllen er en del av Sangvig etter gammel matrikkel, gnr. 23.
Virksomheten i Høllen er knyttet til sjøen. Her er småbåthavn og gjestehavn for mindre fartøyer. Høllen Brygge har dagligvareforretning, drivstoffylling for biler og båter, toaletter, vaskerom og dusjanlegg.
Høllen er havn for Høllen båtruter, som driver rutetrafikk til Skarpøya, Borøya og Ny-Hellesund.
For å kunne betjene skip i Nordsjø- og kysttrafikk er det bygd et nytt, privateid kaianlegg ved industriområdet kalt Høllen vest.
Haugianisme
Haugianismen (eller Hauges Venner) er en norsk kristen lekmannsbevegelse som var sterkest tidlig på 1800-tallet, og som opprinnelig ble forkynt av lekmannen Hans Nielsen Hauge. Tilhengere ble kalt haugianere og bestod for det meste av bønder. Bevegelsen påvirket norsk samfunnsliv i betydelig grad. Av myndighetene ble den ansett som en trussel, og Hauge ble arrestert en rekke ganger.
Bevegelsen gikk på 1900-tallet i hovedsak inn i Det norske lutherske Indremisjonsselskap, som fra 2001 inngår i Normisjon.
Opphav
Hans Nielsen Hauge (1771-1824), bondesønn fra Tune i Østfold, fikk 5. april 1796 en åpenbaring der han ble kalt til å «bekjenne Herrens navn for menneskene og formane dem til å omvende seg.» Dette ble starten på haugianismen.
Hauge forfattet flere skrifter og reiste rundt i Norge som lekpredikant. Etter hvert fikk han stadig flere tilhengere, som ble kalt haugianere etter predikantens etternavn.
På Hauges tid gjaldt konventikkelplakaten, en lov fra 1741 som forbød lekfolk å drive forkynnelse og holde religiøse forsamlinger («konventikler»). Hauge mente derimot at den norske kirke ikke forkynte den kristne læren rett, og med utgangspunkt i Luthers tanker om det allmenne prestedømmet, mente han at hvem som helst hadde rett til å forkynne Guds ord. Dette førte til at Hauge flere ganger ble arrestert, og tilbrakte flere år i tukthus.
Haugianismens lære
Haugianismen tok sikte på omvendelse og helliggjørelse. I de kristne lærespørsmålene var Hauge ortodoks (opprinnelig) luthersk, og tolket den lutherske læren svært strengt. Hauge forkynte at det å gjøre gode gjerninger var det viktigste med troen. Det ble altså lagt stor vekt på praktisk arbeid. Haugianismen tok utgangspunkt i en pietistisk kristendomsforståelse. Dette var en alvorlig og inderlig form for religionsutøvelse. Bare dersom man følte en dyp og ektefølt anger over syndene sine, kunne man ha håp om frelse. Når man så var omvendt til «sann kristendom», måtte man holde seg på den smale sti. Sanselig nytelse og verdslige gleder kunne gi urene tanker og føre en bort fra Gud. Man måtte vurdere konsekvensene for livet i det hinsidige i alt man foretok seg i det jordiske livet.
Haugianerne
Thranitter og bondevenner organiserte seg i formelle foreninger med et sentralt lederskap, slik vi er vant med. Haugianerne derimot hadde ingen egentlig organisering, men fungerte ved hjelp av et nettverk som dekket store deler av landet. I områder der de var mange nok, stiftet Hauge «vennesamfunn», ikke formelle foreninger med innmelding og kontingent, men en type lag ledet av såkalt «eldste», som på tross av navnet tvert om ofte var unge menn. Han var ikke opptatt av at de skulle være lokalkjente. Tvert om drev han utplassering av de flinkeste av tilhengerne sine, dit han mente de kunne gjøre mest nytte for seg. Slik sendte han Ole Svanøe fra Ål til Nordfjord for å drive det store Svanøy-godset som Hauge hadde kjøpt opp. Hans Bacherud ble sendt fra Hedmark til Kristiansand, der Hauge i 1803 startet trykkeri som skulle utgi skriftene hans. Trykkeriet skulle drives av Chr. Grøndahl som Hauge hadde sendt til København, der han ble utdannet til boktrykker. Hauge var datidens norske forfatter med størst utbredelse, med 33 utgitte bøker, samt skrifter i 200.000 eksemplarer, den gang den norske befolkning talte 850 000. I Eiker fikk Hauge i gang papirmølle på Fredfoss, og sin bror Mikkel Hauge til å drive den. I Eiker og Hallingdal møtte Hauge ellers merkbar motstand fra politi og presteskap, en gang satt han fengslet noen dager i Hokksund.
Biskop Nordahl Brun i Bergen mistenkte ikke Hauge for å være til fare for staten, men beskrev ham som «intet mindre enn en bokholder for en såkalt samfunnskasse...I en tid av mindre enn et halvt år kjøpte de Svanøy for 12.000 riksdaler, Strusshamn med kirke for 11.000 riksdaler, et skip for 3.000 riksdaler, for uten atskillige jekter...Hvor alle disse penger kommer fra, begriper ingen.» Vendepunktet kom da en av Hauges skippere ble tatt i 1804 for å ha drevet handel ved Senja uten privilegium. Spesielt handelsstanden i Bergen mislikte denne konkurransen. Nå ble haugianernes aktiviteter underkastet offentlig granskning. Hauge selv hadde vært arrestert ti ganger på sine reiser. Andre lekpredikanter ble også arrestert som løsgjengere, slik at de kunne straffes etter forordningen om tjenestetvang og konventikkelplakaten. Hauge ble aldri dømt for bedrageri eller organisering av økonomisk fellesskap, men et tett samarbeid haugianerne imellom må ha eksistert. Så sent som i 1860 pågikk en polemikk i Norsk Kirketidende der ledende haugianerne prøvde å tilbakevise slike påstander fra en jurist. Penger ble også overført gjennom innbyrdes giftermål, siden haugianere ofte giftet seg med hverandre og dermed dannet allianser, og da de var svært driftige, forrentet fortjenesten seg raskt.
Haugianerne var hovedsakelig bønder, og fantes over hele Norge, men bevegelsens sentra var Eiker, Drammen, Stavanger og Bergen. Sara Oust fra Vingelen i Nord-Østerdal møtte bevegelsen for første gang da hun jobbet på Røros Kobberverk i 1799. Hun blir omtalt som kanskje den mest kjente og avholdte av pionér-predikantene. Tre av eidsvollmennene i riksforsamlingen på Eidsvoll i 1814 - John Hansen Sørbrøden, Christopher Borgersen Hoen og Ole Rasmussen Apeness - var haugianere. Hoen ble senere en drivkraft bak opphevelsen av konventikkelplakaten i 1842.
Ifølge NHH-professor Fritz Hodne skapte Hans Nielsen Hauge mer enn 7.000 arbeidsplasser, og hans følgere utgjorde ett av 1800-tallets største og meste effektive næringsnettverk for mindre og mellomstore bedrifter. Hauge finansierte sine prosjekter ved hardt arbeid og lån, spesielt fra kjøpmenn på Bryggen i Bergen. Dette innebar stor risiko; den gang var det vanlig å stille minst halvparten av forretningskapitalen som egenkapitel - mens Hauge opererte med mindre enn fire prosent, jfr gjennomgang av regnskapene hans fra rettssaken mot ham 1804-14.
Antallet kan ha vært mellom 30.000 og 50.000 i løpet av 1830-tallet. Med haugianernes intellektuelle og materielle ressurser, visste de å gjøre seg gjeldende også i områder der de var få. Ole Gabriel Ueland ble innvalgt av haugianerne, sammen med viktige haugianerbønder som Mikkel Nilsson Grendahl og mange andre. Bondepolitikerne var enten haugianere eller påvirket av dem. I lokalpolitikken satt haugianere ofte i formannskap eller ordførerstillinger, slik som lekpredikanten Knut Henriksen Dybsjord (1809-66) som ble ordfører i Ål og Hol i 1850. I 1815 hadde myndighetene opphørt å tenke på haugianerne som en trussel, og da det norske bibelselskap ble stiftet i 1816 av prester og lekfolk, ble både Hauge og andre ledere i bevegelsen med. Teologiprofessor Hersleb og Hauge ble etter hvert nære venner. Biskop Pavels refererte til en prest som hadde uttalt om haugianerne at «deres religiøse svermerie er ophørt og gaaet over til gavnlig virksomhed, men...frygter...at de herefter ville udgjøre en politisk sect, der vil gjøre sig til det princip at nedtrykke embedsclassen».
På den tid møtte haugianerne sterk motstand fra andre lekmannsbevegelser, slik som «de sterkt-troende», ledet av Knud Spødervold, som i tillegg angrep kvekere, grundtvigianere, statskirkeprester og herrnhutere. Også mystikeren Hans Feigum som opprinnelig selv var haugianer, kritiserte dem for deres opptatthet av handel og fortjeneste.
Ett eksempel på haugianernes fremdrift er Ole Andreas Devold på Sunnmøre som fikk opplæring i trikotasje og tekstilfarging av Hauge selv. Dermed var familien Devold rustet for å starte en av Norges mest fremtredende tekstilfabrikker i 1853. Familien tok samfunnsansvar, og fikk bygd arbeiderboliger av god kvalitet, sykestue, kirke og bedehus. De innførte arbeidsledighetstrygd og alderstrygd mange tiår før arbeiderbevegelsen fikk igjennom dette på landsbasis. Bare noen år etter at Thomas Edison fant opp lyspæren, ble det montert 125 lyspærer i Devolds veveri. I 1868 flyttet Devold produksjonen fra Ålesund til Langevåg, der han ikke bare bygde en fabrikk, men også en av Norges første kraftstasjoner i 1883. Her hadde turbinen 70 hestekrefter og likestrømsgenerator som sørget for belysning i veveriet, det første elektriske lyset på Sunnmøre.
Fra 1840-årene ble den moderne indremisjons- og misjonsbevegelsen grunnlagt, og haugianerne gikk etter hvert opp i denne.
Haugianere i kulturen
Haugianismen har også satt spor i kunst og kultur. Mest kjent er kanskje Adolph Tidemands maleri Haugianerne fra 1848. Bevegelsen er også tema i flere av Alexander Kiellands romaner, spesielt Skipper Worse (1882). Hans Nielsen Hauges liv ble også dramatisert i den norske spillefilmen Hans Nielsen Hauge i 1961.
Kauhajoki
Kauhajoki er en by og kommune i landskapet Södra Österbotten i Finland. Kauhajoki har cirka 14 400 innbyggere og dekker et areal på 1 315,72 km². Kauhajoki er stort sett enspråklig finsktalende.
Under vinterkrigen 1939–40 huset Kauhajoki Finlands riksdag (Eduskunta).
Den 23. september 2008 ble byen kjent i media for skolemassakren i Kauhajoki, forårsaket av en student på skolen.
Kimulidae
Kimulidae er en gruppe av edderkoppdyr som tilhører ordenen vevkjerringer (Opiliones).
Guro Forbord Anderssen
Guro Forbord Anderssen (født 26. februar 1994) er en norsk tidligere friidrettsutøver som representerte Kristiansands IF.
Kimulidae
Utseende
Små, brune vevkjerringer med gule flekker. Ryggskjoldet er klokkeformet. Pedipalpene har ikke så kraftige pigger som hos mange andre Laniatores.
Guro Forbord Anderssen
Hun vant tre NM-gull og sju NM-medaljer på stafett i perioden 2009–2013.
Kimulidae
Utbredelse
Artene er utbredt fra Vestindia til det nordøstlige Brasil, dessuten er én art funnet i Peru.
Systematisk inndeling
Familien ble tidligere kalt Minuidae, men det navnet viste seg å være opptatt.
Symfoni nr. 1 (Haydn)
'''Symfoni nr. 1 i D-dur''' av Joseph Haydn (Hoboken I/1) ble skrevet i 1759 i Lukavec. Selv om han av Haydn selv ble omtalt som den første symfonien hans, er ikke musikkvitere sikre på at det faktisk var den første symfonien Haydn skrev, eller om det til og med var den første av de symfoniene hans en har i dag. En vet sikkert at nr. 1 ble skrevet i 1759, men H. C. Robbins Landon er ikke sikker på at verken nr. 2 eller Nr. 4 (eller begge) kan ha blitt komponerte i 1757 eller 1758.
Symfoni nr. 1 er skrevet for to oboer (eller kanskje fløyte), fagott, to valthorn, strykere og continuo. Som mange av de tidligste symfoniene til Haydn og hans samtidige, er symfonien i tre satser:
Den første satsen åpner med et Mannheim-crescendo, som står i kontrast til resten av symfonien, som har en mer østerriksk karakter.
Den første satsen har flere passasjer der bratsjer blir brukt med kløkt og er skilt fra basslinjen.
Inge Clement
Inge Clement (født 26. juni 1977) er en belgisk judoka.
Hagbarth Lund
Hagbarth Lund (født 5. mars 1877 i Oslo, død 23. juli 1963) var en norsk stortingsrepresentant for Venstre og fylkesmann i både Finnmark og Vest-Agder.
Inge Clement
Hun representerte Belgia under Sommer-OL 2000 i Sydney, der hun ble utslått i første runde.
Hagbarth Lund
Biografi
Lund ble student i 1897 og cand.jur. i 1903. Han praktiserte som sakfører i Tana fra 1907 til 1922, da han ble fylkesmann i Finnmark. I 1928 fikk han samme embete i Vest-Agder og hadde det til 1948. Han fratrådte i 1941, men ble gjeninnsatt etter frigjøringen.
Verv
Hagbarth Lund var ordfører i Tana fra 1908 til 1916. Fra 1913 til 1916 var han medlem i Finnmark amtsutvalg.
I 1913 ble han valgt inn på Stortinget for Østfinnmarken krets. De tre neste periodene (fram til 1924) representerte han Finnmarkens amt og Finnmark fylke. I perioden 1922–24 var han permittert det meste av tida. Han var vararepresentant fra 1925 til 1930 og i årene 1928 til 1930 møtte han nesten hele perioden. Denne siste tida var han medlem av justiskomiteen, i alle tidligere år av næringskomite nr. 1. Han var sekretær i Odelstinget 1919–22. Han representerte Venstre.
Han var også medlem av en rekke kommisjoner, blant annet Statens rådgivende provianteringskommisjon (under første verdenskrig), Den norsk-russiske handelsdelegasjon (1921), den norsk-finske grensereguleringsdelegasjon (1922), den norsk-finske reinbeitedelegasjon (1932) og den norsk-svenske fiskeridelegasjon (1933). Han var også kretsmeglingsmann for Nord-Norge 1928–30 og for Sørlandet fra 1934, videre medlem av tilsynskommisjonen Bratsbergbanen og Sørlandsbanen (1932–1933).
Du ömma fadershjärta
«Du ömma fadershjärta» er en svensk salmetekst diktet av Lina Sandell-Berg i 1859. Den har fire åtteradige vers og synges, som A-melodi i meterklasse 111, til samme melodi som hennes «Dig, Herre Gud, är ingen» og «Gud älskar utan like» og B-melodien til «Jag lyfter mina händer» av Johan Georg Lotscher.
Sagatun skule
Sagatun skule er en kombinert barne- og ungdomsskole i Balestrand kommune. Skolen ble etablert i 1905. Den ligger like ved Kreklingen stadion og har både dette idrettsanlegget og et turområde bak skolen.
Eladio Herrera
Eladio Oscar Herrera (født 9. februar 1930 i Buenos Aires), argentinsk bokser som deltok i de olympiske leker 1948 i London og 1952 i Helsingfors.. Herrera vant en olympisk bronsemedalje i boksing under OL 1952 i Helsingfors. Han kom på delt tredjeplass i vektklassen lett mellomvekt (opp til 71,0 kg). Han tapte semifinalen til László Papp fra Ungarn. Begge tapende semifinalister fikk bronsemedalje.
Judith Esseng Abolo
Judith Esseng Abolo (født 21. januar 1979) er en kamerunsk judoka.
Hun representerte Kamerun under Sommer-OL 2000 i Sydney, der hun ble utslått i første runde.
Jordsløyfe
En jordsløyfe i et elektrisk system er en uønsket strøm som går i en leder som kobler sammen to punkt som nominelt har samme potensial, vanligvis jord, men som i virkeligheten har forskjellige potensial. Dette fenomenet kan medføre dårligere funksjon eller til og med fare.
Et eksempel på dette er når en bærbar datamaskin kobles til forsterker og det skapes støy.
Saviomuseet
Saviomuseet (nordsamisk: Saviomusea) er et kunstnermuseum i Kirkenes i Norge, basert på John Savios liv og kunst. John Savio (1902-1938) var den første samiske kunstneren som hadde et bredt gjennomslag i offentligheten.
Saviomuseet ble grunnlagt i 1994 med utgangspunkt i Sør-Varangers kommunes samling av kunst av Savio. Samlingen omfattet fra starten 300 verker av John Savio: tresnitt, maleri, akvareller og blyanttegninger. I 2016 ble det innkjøpt en større samling kunst fra en privat samler, i alt 490 enheter.
Saviomuseet er del av det konsoliderte samiske museet Tana og Varanger Museumssiida. Saviomuseet har fra 2002 tilhold i Grenselandmuseet i Kirkenes, som er hovedbygning for Sør-Varanger museum, en avdeling av Varanger museum.
Den første Savio-prisen ble delt ut i 2015, og prisvinneren Geir Tore Holm hadde utstilling på museet i 2016.
Deborah Allan
Deborah Allan (født 21. juli 1975) er en britisk judoka.
Hun representerte Storbritannia under Sommer-OL 2000 i Sydney, der hun ble utslått i første runde etter å ha blitt disket.
Eduardo Camaño
Eduardo Oscar Camaño (født 17. juni 1946 i Buenos Aires i Argentina) er en argentinsk peronistisk politiker. Han var interimpresident i Argentina mellom den 30. desember 2001 og den 2. januar 2002 etter at Adolfo Rodríguez Saá var fratrådt den 30. desember 2001, midt under den økonomiske og politiske krise som plaget landet. Camaño ble senere minister i provinsen Buenos Aires.
Den militære påtalemyndighet i Norge
Den militære påtalemyndighet i Norge er påtalemyndighet i straffesaker som angår brudd på militær straffelov. I tillegg rådgir den militære sjefer i disiplinærsaker og deltar i internasjonalt samarbeid om aktuelle folkerettslige og miltærjuridiske problemstillinger.
Den militære påtalemyndighet består av Generaladvokaten, Krigsadvokatene for Nord-Norge og Krigsadvokatene for Sør-Norge. Generaladvokaten ledes av generaladvokat Sigrid Redse Johansen mens Krigsadvokatene for Nord-Norge og Krigsadvokatene for Sør-Norge ledes av førstekrigsadvokater.
I fredstid er embedet underlagt statsadvokatene påtalemessig. I krigstid har embedet samme påtalekompetanse som statsadvokatene og er direkte underlagt Riksadvokaten. Den militære påtalemyndighet er administrativt underlagt Justis- og beredskapsdepartementet.
Kongsberg Våpenfabrikks Musikkorps
Kongsberg Våpenfabrikks Musikkorps (KV-Musikken) er et norsk musikkorps som ble stiftet 30. november 1930 med navnet «Jern og Metalls Musikkorps», og har siden den gang satt sitt musikalske og visuelle preg på bybildet i Kongsberg.
Historikk
Kongsberg Våpenfabrikk hadde intet ansvar for driften eller økonomien til korpset, men støttet i form av øvingslokaler i en av kantinene. Medlemstallet på denne tiden var ca. 30. Det ble klart at om korpset skulle vokse måtte man generere større inntekter da uniformer og instrumenter krevde sitt. Kanonlotteriet ble derfor startet i 1967 og har i alle år siden vært korpsets største inntektskilde.
I 1979 gikk korpset «nye veier». Det ble satset på show-konserter med innslag av dans, sang og flere solister. Responsen var god, både hos publikum og medlemmene. Korpset har siden den gang fulgt denne linjen. Dette har gjort at korpset opp gjennom 1990-årene har hatt 60-70 medlemmer.
Medlemmer
Korpset består av ca. 65—70 medlemmer rekruttert fra Kongsbergregionen. En håndfull av disse har av forskjellige årsaker permisjon, slik at det vanligvis er rundt 55 aktive. Korpset har egne undergrupper (blåsekvintett og tyrolerorkester) hvor det også er mulig å delta. Mange av medlemmene spiller på «flere strenger» og deltar i andre musikkfora, for eksempel Ung Musikk, Kongsberg Storband, Kongsberg Guttemusikkorps, Kongsgårdmoen Skolekorps, Flesberg Skolekorps, Kongsberg Symfoniorkester, Buskerud Kretskorps, danseorkester og lignende. Det sosiale miljøet i korpset er meget godt.
Korpsets profil
Kongsberg Våpenfabrikks Musikkorps er et marsj- og underholdningsorkester av høy kvalitet, men opptrer med løssluppenhet og uhøytidelighet når det passer. Det legges mye arbeid i marsjering og marsjspilling, og dette gjennomføres etter militær standard. De har konserter av alle typer; barnekonserter med kjente solister, kirkekonserter, marsjkonserter og «underholdningskonserter» hvor de sper på med sketsjer og sang. KV-Musikken har vanligvis en konsert på høsten, i oktober/november. Dette er enten en barnekonsert eller en konsert med mer seriøs musikk, gjerne i Kongsberg kirke. Den neste er den tradisjonelle «Markenskonserten» i Kongsberg kino i slutten av februar / begynnelsen av mars, på «Markensfredagen». Denne konserten har tradisjonelt en høy underholdningsfaktor med musikk som stort sett er lett tilgjengelig for publikum. Utover våren har de i tillegg til deltagelse i den offisielle 17. mai-feiringen i Kongsberg en rekke defileringer og utendørskonserter, og sesongen avsluttes som regel med en tur i juni måned.
Besetning
Korpset har symfonisk besetning, det vil si at de i tillegg til vanlig janitsjarbesetning har obo, fagott og melodisk slagverk. Med så mange medlemmer er korpset brukbart godt besatt i alle instrumentgrupper. Likevel har de som målsetting å være ca. 70 aktive, og ønsker flere medlemmer innenfor alle instrumentgrupper, hovedsakelig de som nylig har spilt i skolekorps eller i et annet voksenkorps, men også de som av forskjellige årsaker ikke har spilt på en stund, men som har lyst til å delta i et korpsmiljø igjen. Dersom medlemmer har behov for opplæring og/eller oppfrisking, gir korpset støtte til dette.
Instrumenter
Korpset har en meget bra instrumentpark. En del av korpsets medlemmer spiller på egne instrumenter, men de som har behov for det, får låne instrumenter av meget bra kvalitet fra korpset. Dersom noen ønsker å kjøpe eget instrument, gir korpset som regel rentefritt lån til dette.
For å bevare «konsertinstrumentene» lengre, er de nå i ferd med å anskaffe egne instrumenter til bruk utendørs, dette gjelder spesielt treblåsinstrumenter. Når korpset anskaffer nye instrumenter, kjøper de relativt dyre instrumenter siden dette lønner seg på lang sikt.
I tillegg overhales instrumenter ved behov.
Rapid Athene
Rapid Athene (stiftet 11. februar 2011) er en fotballklubb fra Moss i Østfold.
Historikk
Klubben startet som et samarbeidsprosjekt mellom Sportsklubben Rapid (stiftet 25. august 1925) og Athene Moss (stiftet 27. desember 1996) på den kvinnelige seniorsiden. Ett år senere, 11. februar 2011, ble sammenslåingen fullført og den nye klubben fikk navnet Rapid Athene.
Klubben har per 8/2-2019 5 treningsgrupper (2010/2011, 2008/2009, 2006/2007, 2002/2004 og et damelag) bestående av jenter etter at herrelaget ble avviklet fra klubben etter sesongslutt 2018. Rapid Athenes mål er å bli den beste fotballklubben for jenter i Østfold
Rödåsel
Rödåsel er et lite tettsted i Umeå kommune som ligger like sør for vassdraget Rödåns utløp i Vindelälven. De nærmeste tettstedene er Tavelsjö (10 km), Vindeln (21 km), Vännäs (26 km) og Umeå (38 km). Innbyggertallet er omkring 100 personer. Länsväg 363 passerer utenfor stedet. Rödåsel er en del av Rödåbygden som også omfatter småstedene Blomdal, Rödåliden, Rödånäs, Västra Överrödå, Älglund og Överrödå.
I Rödåsel finnes det skole (F-6), med ca. 35 elever, bensinstasjon, forsamlingslokale, antikkhandel, snekkerverksted, noen småbedrifter og flere gårdsbruk. Holmforsen i Vindelälven ved Rödåsel er populær av elvepadlere for sin «vals» ca. 10 meter ute i vannet ved broen mot Älglund. Det finnes også en lysløype som starter ved bensinstasjonen samt en ridebane. Badeplasser finnes ved Hundsjön (2 km sør for grenda) og i Sandvika (på elvens østside 1 km sør for broen).
Etymologi
Navnet Rödåsel består av to deler: det eldre første leddet Rödå- kombinert med det andre leddet -sel som betegner et rolig strømmende vannparti mellom to fosser. "Rödå" kan komme av den rike forekomsten av rødoker som blant gir farge til vannet i det lokale vassdraget Rödåns. Flere steder i området har lignende navneformer: Rödåbäck, Rödåliden, Rödålund, Rödånäs og Överrödå.
Historie
I eldre tider ble stedet kalt for Röödåå, Nederrödå og Ytterrödå. .
Fram til begynnelsen av 1900-tallet var Ytterrödå først og fremst en utpreget skogs-og jordbruksbygd med en håndfull landbrukseiendommer. Foruten jordbruk spedde man på inntektene sine med blant annet skogsarbeid, tømmerfløting og kull- og tjærebrenning.